potetgull
Store norske leksikon,Næringsmidler og husholdning,Mat,Godteri og snacks
Potetgull eller chips er tynne skiver eller strimlar av rå poteter som er frityrsteikte i palmeolje, jordnøttolje eller ei anna vegetabilsk olje.
Poteter som skal frityrsteikast, må ha eit lågt sukkerinnhald for å unngå bruning ved maillardreaksjon slik at dei blir brende. I Noreg er det i hovudsak potetsorten Saturna, som inneheld relativt lite sukker, som blir brukt til potetgullproduksjon.Frityrsteikte produkt inneheld mykje feitt og har eit høgt energiinnhald. Potetgull gir rundt 2250 kJ per 100 gram, det vil seia 10 gonger meir enn vanleg kokte poteter.Potetgull var frå 2009 eit registrert varemerke for Maarud. I september 2015 blei varemerkeregistreringa oppheva av Oslo tingrett fordi merkevara blei rekna som degenerert. Det vil seia at ordet potetgull karakteriserer ei varegruppe framfor eitt enkelt produkt. Dommen blei anka av Maarud i november 2015. I desember 2016 vedtok Borgarting lagmannsrett at potetgull-varemerkeregistreringa var ugyldig. Dermed er potetgull i dag eit omgrep alle produsentar står fritt til å bruka i marknadsføringa si. Les meir i Store norske leksikon potet fritera mat og helse